তেরশ্রী গণহত্যা
১৯৭১ সালের ২২ নভেম্বরে বাংলাদেশের মুক্তিযুদ্ধ চলাকালে মানিকগঞ্জ জেলার হিন্দু সম্প্রদায় অধ্যুষিত তেরশ্রী গ্রামে পাকিস্তানি হানাদার বাহিনী ও তাদের সহযোগী রাজাকার, আলবদর বাহিনী আক্রমণ করে এবং কমপক্ষে ৪৩ জন নিরীহ বেসামরিক জনতাকে হত্যা করে। এজন্য ২২ নভেম্বরকে তেরশ্রী গণহত্যা দিবস হিসেবে পালন করা হয়। এ দিনে তেরশ্রীর জমিদার সিদ্ধেশ্বরী রায় প্রসাদ চৌধুরী ও অধ্যক্ষ আতিয়ার রহমানকে তারা ধরে নিয়ে প্রকাশ্য দিবালোকে নির্মমভাবে হত্যা করে।